CELEX: 32020R0160
Language: bg
Date: 2020-02-05 00:00:00
Title: Регламент за изпълнение (ЕС) 2020/160 на Комисията от 5 февруари 2020 година за разрешаване на употребата на препарат от масло от риган, масло от ким, карвакрол, метилсалицилат и L-ментол като фуражна добавка за отбити прасенца (притежател на разрешението Biomin GmbH) (текст от значение за ЕИП)

6.2.2020   
               
               
                  BG
               
               
                  Официален вестник на Европейския съюз
               
               
                  L 34/25
               
            
         РЕГЛАМЕНТ ЗА ИЗПЪЛНЕНИЕ (ЕС) 2020/160 НА КОМИСИЯТА
         от 5 февруари 2020 година
         за разрешаване на употребата на препарат от масло от риган, масло от ким, карвакрол, метилсалицилат и L-ментол като фуражна добавка за отбити прасенца (притежател на разрешението Biomin GmbH)
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
         като има предвид, че:
         
                     (1)
                  
                  
                     В Регламент (ЕО) № 1831/2003 се предвижда разрешителен режим за добавките, предвидени за употреба при храненето на животните, и се посочват основанията и процедурите за предоставянето на такова разрешение.
                  
               
                     (2)
                  
                  
                     В съответствие с член 7 от Регламент (ЕО) № 1831/2003 бе подадено заявление за разрешаване на употребата на препарат от масло от риган, масло от ким, карвакрол, метилсалицилат и L-ментол. Посоченото заявление бе придружено от данните и документите, изисквани съгласно член 7, параграф 3 от посочения регламент.
                  
               
                     (3)
                  
                  
                     Заявлението се отнася за разрешаването на употребата на препарат от масло от риган, масло от ким, карвакрол, метилсалицилат и L-ментол като фуражна добавка за отбити прасенца, която да бъде класифицирана в категорията „зоотехнически добавки“.
                  
               
                     (4)
                  
                  
                     В становището си от 2 април 2019 г. (2) Европейският орган за безопасност на храните („Органът“) заключи, че при предложените условия на употреба във фуражи препаратът от масло от риган, масло от ким, карвакрол, метилсалицилат и L-ментол не се отразява неблагоприятно върху здравето на животните и безопасността на потребителите, нито върху околната среда. Той също така заключи, че не е вероятно да настъпи експозиция на ползвателите чрез вдишване и че не може да се стигне до заключение относно сенсибилизацията на кожата или на очите. Поради това Комисията счита, че е необходимо да се вземат съответните предпазни мерки, за да се предотврати неблагоприятното въздействие върху здравето на човека, по-специално по отношение на ползвателите на добавката. Органът стигна до заключението, че добавката може да бъде ефикасна за подобряване на зоотехническите показатели. Органът не смята, че са необходими специални изисквания за мониторинг след пускането на пазара. Той също така провери доклада относно метода за анализ на фуражната добавка във фуражите, представен от референтната лаборатория, определена с Регламент (ЕО) № 1831/2003.
                  
               
                     (5)
                  
                  
                     При оценката на препарата от масло от риган, масло от ким, карвакрол, метилсалицилат и L-ментол беше установено, че предвидените в член 5 от Регламент (ЕО) № 1831/2003 условия за издаване на разрешение са изпълнени. Поради това употребата на посочения препарат следва да бъде разрешена съгласно предвиденото в приложението към настоящия регламент.
                  
               
                     (6)
                  
                  
                     Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Разрешава се употребата на посочения в приложението препарат, който принадлежи към категорията „зоотехнически добавки“ и към функционалната група „други зоотехнически добавки“, като добавка при храненето на животните, при спазване на условията, определени в същото приложение.
         
         
            Член 2
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 5 февруари 2020 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 268, 18.10.2003 г., стр. 29.
         
            (2)  EFSA Journal (Бюлетин на ЕОБХ), 2019; 17(4):5688.
      
      
         
            ПРИЛОЖЕНИЕ
            
                        Идентификационен номер на добавката
                     
                     
                        Наименование на притежателя на разрешението
                     
                     
                        Добавка
                     
                     
                        Състав, химична формула, описание, метод за анализ
                     
                     
                        Вид или категория на животните
                     
                     
                        Максимална възраст
                     
                     
                        Минимално съдържание
                     
                     
                        Максимално съдържание
                     
                     
                        Други разпоредби
                     
                     
                        Срок на валидност на разрешението
                     
                  
                        mg добавка/kg пълноценен фураж със съдържание на влага 12 %
                     
                  
                        
                           Категория: „зоотехнически добавки“. Функционална група: „други зоотехнически добавки (подобряване на зоотехническите показатели)“.
                        
                     
                  
                        4d19
                     
                     
                        Biomin GmbH
                     
                     
                        Масло от риган, масло от ким, карвакрол, метилсалицилат и L-ментол
                     
                     
                        
                           Състав на добавката
                        
                        Препарат от:
                        
                                    —
                                 
                                 
                                    етерични масла от риган (Origanum vulgare L.) (60—80 mg/g) и семена от ким (Carum carvi L.) (5—10 mg/g),
                                 
                              
                                    —
                                 
                                 
                                    карвакрол (60—80mg/g), метилсалицилат (10—40 mg/g) и L-ментол (30—55 mg/g)
                                 
                              В твърдо състояние
                     
                     
                        Отбити прасенца
                     
                     
                        -
                     
                     
                        75
                     
                     
                        125
                     
                     
                        
                                    1.
                                 
                                 
                                    В упътването за употреба на добавката и премиксите се посочват условията на съхранение и устойчивостта при топлинна обработка.
                                 
                              
                                    2.
                                 
                                 
                                    Операторите в сектора на фуражите трябва да установят оперативни процедури и да предвидят подходящи организационни мерки за потребителите на добавката и премиксите с оглед на потенциалните рискове в резултат на употребата им. Когато тези рискове не могат да бъдат отстранени или сведени до минимум чрез споменатите процедури и мерки, добавката и премиксите се използват с лични предпазни средства, включително средства за защита на кожата и на очите.
                                 
                              
                     
                        26 февруари 2030 г.
                     
                  
                        
                           Характеристика на активното вещество:
                        
                        Масло от риган (Origanum vulgare L.) (номер по CAS: 8007-11-2) със съдържание на линалол 1,8—16 mg/g;
                        Масло от семена на ким (Carum carvi L.) (номер по CAS: 8000-42-8) със съдържание на D-карвон 2,5—6,5 mg/g;
                        Масло от карвакрол (номер по CAS: 499-75-2) ≥ 99 % със съдържание на карвакрол 95—140 mg/g (от риган и чист карвакрол);
                        Метилсалицилат (номер по CAS: 119-36-8);
                        L-ментол (номер по CAS: 2216-51-8).
                     
                  
                        
                           Метод за анализ
                            (1)
                        
                        За количествено определяне на активните вещества във фуражната добавка: газова хроматография с пламъчнойонизационна детекция (GC-FID).
                     
                  
               (1)  Подробна информация за методите за анализ може да бъде намерена на интернет адреса на референтната лаборатория: https://ec.europa.eu/jrc/en/eurl/feed-additives/evaluation-reports